als_Latn dik_Latn sag_Latn
Kavaja ka mësuar ditën e sotme emrin e ri të kryetarit të bashkisë.
Mësohet se me një rezultat të ngushtë, kryetari i ri i Bashkisë së Kavajës është Isa Sakja.
Sakja pritet të zëvendësoje, Elvis Roshin në këtë bashki. Sipas këtij rezultati, mësohet se Partia Demokratike e rimerr Kavajën, pas dy humbjeve të njëpasnjëshme.
Dorjan Murati i PS mori 11.127 vota ndërsa kandidati i PD Isa Sakja ka marrë 11.155 vota. Kandidati i LSI-së Maksim Kona mori 1969 vota, ndërsa të pavlefshme kanë dalë 698 vota
Jo vetëm kaq, mbyllja e numërimit në Kavajë dhe një mesazh qytetarie në për të gjithë vendin. Pas shpalljes së rezultatit, Isa Sakja ka përqafuar kundërshtarin e tij më të fortë, Dorjan Murati, si dhe dha një mesazh për qytetarët.
“Faleminderit të dashur bashkëqytetarë! Faleminderit që qëndruat, luftuat dhe me besuat! Ju jam pafundësisht mirënjohës për gjithë angazhimin tuaj në këtë fushatë qytetare që zhvilluam së bashku për një Kavajë për qytetarët e saj, për një bashki në shërbim të qytetarëve, pa i ndarë ata në të djathtë e të majtë. Mirënjohje!”, tha ai./CityNews
als_Latn als_Latn als_Latn als_Latn als_Latn als_Latn